บาทเปิด 30.22 บาทต่อดอลลาร์ อ่อนค่า 
เงินบาทเปิดตลาด 30.22 บาทต่อดอลลาร์ อ่อนค่า กังวลการเมืองในประเทศ-รอกนง.บ่ายนี้
18 พ.ย. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.22 บาท/ดอลลาร์ อ่อนค่าจากช่วงปิด ตลาดเย็นวานนี้ที่ระดับ 30.16 บาท/ดอลลาร์
"เงินบาทอ่อนค่าจากช่วงท้ายตลาดเย็นวานนี้ เนื่องจากความกังวลต่อสถานการณ์ทางการเมืองในประเทศหลังเกิดเหตุรุนแรงในการชุมนุม" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 30.10-30.30 บาท/ดอลลาร์ โดยตลาดจับตาดูการประชุมรัฐสภาเพื่อพิจารณาญัตติร่างแก้ไขรัฐธรรมนูญที่จะมีการลงมติรับหลักการในวาระแรก, การชุมนุมทางการเมือง และการประชุมคณะกรรมการนโยบายการเงิน (กนง.)